El 25 de juliol la 100a BM va creuar l'Ebre per la zona de Ginestar, ocupant ràpidament Miravet i Pinell de Brai. També va prendre el control d'un important nombre d'altures. Però va haver de fer front a una ràpida contraofensiva franquista i el 30 de juliol va perdre les cotes 624, 648 i 644 en la Serra de Pàndols. Llavors la brigada es va veure obligada a establir-se en l'anomenada vessant Sud, ocupant les posicions del flanc dret, cap a Puig Caballé. Situada en aquestes noves posicions, entre el 10 i 14 d'agost el gruix de la unitat va sofrir el foc devastador de l'artilleria adversària i les càrregues continuades de la infanteria. Conseqüència d'aquest continu bombardeig, les baixes van ser molt elevades: van resultar ferits el comandant de la brigada (que seria substituït pel major de milícies Eduardo García) i el seu comissari, i també va resultar mort el cap del1. er batalló.